**ขั้นตอนการรับลงทะเบียนเบี้ยยังชีพผู้สูงอายุ**

1. จัดให้rtyu890มี**การลงทะเบียนผู้มีสิทธิรับเงินเบี้ยยังชีพผู้สูงอายุรายใหม่ที่ยังไม่เคยลงทะเบียนมาก่อน**   
ซึ่ง**เป็นผู้มีอายุครบหกสิบปีบริบูรณ์ขึ้นไป**ในปีงบประมาณ พ.ศ. 2559 (**โดยเป็นผู้เกิดก่อน 1 ตุลาคม 2499** สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้นเกิดในวันที่ 1 มกราคมของปีนั้น)

2. ตามระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครอง  
ส่วนท้องถิ่น ข้อ 6 กำหนด**คุณสมบัติของผู้มีสิทธิได้รับเบี้ยยังชีพผู้สูงอายุ** ดังนี้

2.1 **มีสัญชาติไทย**

2.2 **มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน**

2.3 **มีอายุหกสิบปีบริบูรณ์ขึ้นไป** ซึ่งได้ลงทะเบียน และยื่นคำขอรับเบี้ยยังชีพผู้สูงอายุต่อองค์กรปกครองส่วนท้องถิ่น

2.4 **ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น** ได้แก่ ผู้รับเงินบำนาญ บำนาญพิเศษ เบี้ยหวัด หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้น  
ผู้พิการ และผู้ป่วยเอดส์ตามระเบียบกระทรวงมหาดไทย ว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548

3.**ขั้นตอนการยื่นคำขอขึ้นทะเบียนผู้สูงอายุ**

**ภายในเดือนพฤศจิกายนของทุกปี** ให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา   
ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด โดยมี**หลักฐาน**ดังนี้

3.1 **บัตรประจำตัวประชาชนพร้อมสำเนา**

3.2 **ทะเบียนบ้านพร้อมสำเนา**

3.3 **สมุดบัญชีเงินฝากธนาคารพร้อมสำเนา** สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

3.4 ใน**กรณีที่มีความจำเป็นผู้สูงอายุไม่สามารถมาลงทะเบียนได้ด้วยตนเอง** **ให้มอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนก็ได้**

4. **วิธีการจ่ายเงินเบี้ยยังชีพผู้สูงอายุ** การจ่ายเงินเบี้ยยังชีพผู้สูงอายุให้แก่ผู้มีสิทธิ ให้องค์กรปกครองส่วนท้องถิ่น**จ่ายเป็นเงินสด** หรือ**โอนเข้าบัญชีเงินฝากธนาคาร** โดยจ่ายเงินแบบขั้นบันไดดังนี้

-อายุ 60-69 ปี คนละ 600 บาทต่อเดือน

-อายุ 70-79ปี คนละ 700 บาทต่อเดือน

-อายุ 80-89 ปี คนละ 800 บาทต่อเดือน

-อายุ 90 ขึ้นไป คนละ 1,000 บาทต่อเดือน

**แผนผังแสดงขั้นตอนและระยะเวลาการปฏิบัติราชการ**

**(การรับขึ้นทะเบียนผู้สูงอายุ)**

**ยื่นคำขอขึ้นทะเบียนฯ พร้อมเอกสารหลักฐาน**

**6 นาที/ราย**

**เจ้าหน้าที่ตรวจสอบเอกสารหลักฐาน/สัมภาษณ์/บันทึกข้อมูลเพิ่มเติม (3 นาที/ราย)**

**รวบรวัมเอกสารเสนอคณะกรรมการ  
 ตรวจสอบคุณสมบัติ (3 นาที/ราย)**

**เอกสารสำหรับการรับขึ้นทะเบียนผู้สูงอายุ**

1. **สำเนาบัตรประจำตัวประชาชน**
2. **สำเนาทะเบียนบ้าน**
3. **ใบมอบอำนาจ (ถ้ามี)**
4. **สำเนาสมุดบัญชี (กรณีโอนเข้าบัญชี)**

**เสนอผู้บังคับบัญชา (ผู้บริหาร)   
จัดทำประกาศรายชื่อ**

**ขั้นตอนการรับขึ้นทะเบียนผู้สูงอายุ รวม 10 นาที/ราย**

**แผนผังแสดงขั้นตอนและระยะเวลาการปฏิบัติราชการ**

**(การเบิก-จ่ายเบี้ยผู้สูงอายุ)**

**จัดทำบัญชีรายชื่อและบันทึกข้อความ**

**(1 วัน)**

**เสนอผู้บังคับบัญชาอนุมัติ**

**จัดทำฎีกาเบิกจ่าย**

**1 วัน**

**ตรวจฎีกา/จัดทำเช็คเบิกเงิน**

**(กองคลัง)**

**ส่งเอกสาร ธนาคาร**

**รับเงินได้ไม่เกิน 2 วันทำการ**

**รับเงินผ่านธานาคาร**